ลุ้น SET ขึ้นไปทดสอบ 1,240 แต่ให้มีเส้น Stop ในการเล็งขึ้นต่อด้วย
SET มีแนวโน้มว่าจะขึ้นไปทดสอบแนวต้านที่ 1,240 (ปรับจาก 1,230-1,240) และถ้า SET เข้าใกล้ตรงนั้น เราควรแบ่งทำกำไรและรอดู เพราะว่าจะเป็นการเข้าใกล้แนวต้านใหญ่ระยะยาว และถ้ามีสัญญาณ Stop ก่อนที่ SET จะไปแตะเป้าที่ 1,240 เราก็ควรลดพอร์ตออกมาส่วนหนึ่ง ซึ่งจะมีอธิบายต่อไป
2 เม.ย. 2555

SET มีแนวโน้มว่าจะขึ้นไปทดสอบแนวต้านที่ 1,240 (ปรับจาก 1,230-1,240) และถ้า SET เข้าใกล้ตรงนั้น เราควรแบ่งทำกำไรและรอดู เพราะว่าจะเป็นการเข้าใกล้แนวต้านใหญ่ระยะยาว และถ้ามีสัญญาณ Stop ก่อนที่ SET จะไปแตะเป้าที่ 1,240 เราก็ควรลดพอร์ตออกมาส่วนหนึ่ง ซึ่งจะมีอธิบายต่อไป
ในรูปแสดงว่า SET อาจจะซิกแซ็กขึ้นต่อจนถึงประมาณสงกรานต์ แต่ก็มีด่าน Cycle อยู่ในระหว่างช่วงนี้ถึงสงกรานต์ คือ แนวต้าน Cycle วันที่ 29 มี.ค. ซึ่งยังไม่มีสัญญาณที่พอจะเชื่อได้ว่าจะทะลุขึ้นมาได้ และอาจมีแนวต้าน Cycle อีกด่านแถวๆ วันที่ 13 เม.ย. ซึ่งมีอธิบายในเว็บไซต์ของ KS ในบทวิเคราะห์ Leading Signs
ประเด็น คือ ขณะที่เรากำลังเล็ง SET ขึ้นต่อไปจนถึงสงกรานต์ หรือจนไปแตะ 1,240 นั้น ก็อาจมีสัญญาณ Stop เกิดขึ้น ซึ่งจะเตือนว่าเราอาจจะดูผิดได้ และในกรณีนั้นเราควรลดพอร์ตออกมาดูก่อน สัญญาณ Stop จะมี Update ให้ใน Market Timing นอกจากนี้ให้ลดพอร์ต ถ้า SET ปิดหลุด 1,184
ในหุ้นหลัก SET50 ก็ยังเสี่ยงลุ้นแกว่งซิกแซ็กขึ้นต่อ โดยเราอาจยังแซงเพื่อนบ้านต่อไปได้ถึงวันที่ 17 เมื่อดูจาก Cycle ในรูป โดยถ้า SET50 ทะลุด่าน 850-853 และ 857 ได้ ก็มีลุ้นขึ้นต่อไปในเขต 870 แต่ถ้าหลุด 840 ลงมา อาจแกว่งต่อลงไปทดสอบ 830 และ/หรือ 827 ส่วนธนาคารก็ยังลุ้นแกว่งซิกแซ็กขึ้นต่อ โดยเฉพาะถ้าดัชนีธนาคารทะลุ 462 ได้ ก็มีลุ้นตั้งหลักรีบาวด์กลับขึ้นไปทดสอบ 472 หรือสูงกว่านั้น ส่วนพลังงานก็ยังเหมือนเดิม คือ ทะลุ 22,285 ขึ้นมาได้ และ/หรือ PTT ทะลุด่าน 360 ขึ้นมายืนได้ด้วย ก็จะดูมีลุ้นมากขึ้น 
ในหุ้นเป็นตัวๆ และหมวดอื่นๆ ที่ยังดูมีลุ้นก็คือ ICT, Commerce, Food, Property ที่ขอ Update หุ้นในกลุ่ม Food หุ้นในกลุ่ม Beverage ยังมีลุ้นขึ้นต่อ ถ้าดูจากดัชนี KS Beverage Stock Index (มีแสดงให้ดู และ Update ใน Market Timing) ซึ่งประกอบด้วย MALEE, TIPCO, OISHI และ HTC เช่น MALEE ทะลุ 50.50 ได้อาจต่อไป 55 หรือสูงกว่านั้น (ระวังแกว่งถ้าหลุด 46.50 ลงมา) TIPCO ทะลุ 6.50 และ 6.80 ได้อาจต่อไป 7.60 และ/หรือ 8.50 (ระวังแกว่งถ้าหลุด 5.80 ลงมา) OISHI ทะลุ 90 ได้อาจต่อไป 105 หรือสูงกว่านั้น HTC ทะลุ 9.10 ได้อาจต่อไป 9.90 และ/หรือ 10.40 (ระวังแกว่งถ้าปิดต่ำกว่า 8.50) และอื่นๆ ซึ่งก็จะมี Update ใน Daily Market Timing รวมทั้งรูป Chart ประกอบด้วย 
สำหรับแนวโน้มทองโลก ราคาทองโลกระยะสั้นกำลังพยายามตั้งหลักที่เขตแนวรับ และมีแนวรับ Cycle ต้นอาทิตย์นี้ด้วยที่เราต้องจับตา กรณีรีบาวด์และทะลุด่านที่ 1,696 เหรียญสหรัฐได้ ก็มีลุ้นขึ้นต่อไปทดสอบ 1,714 เหรียญสหรัฐ และ 1,724 เหรียญสหรัฐ หรือสูงกว่านั้น ความเสี่ยง คือ กรณีแกว่งถ้าแถวๆ 1,642 เหรียญสหรัฐยืนไม่อยู่ อาจแกว่งลงไปตั้งหลักแถวๆ 1,627 เหรียญสหรัฐ และ/หรือ 1,610-1,600 เหรียญสหรัฐ โดยสถานการณ์จะกลับมาดูดีขึ้นและซิกแซ็กขึ้นต่อได้อย่างเป็นเรื่องเป็นราว เราอาจต้องรอให้ปิดทะลุ 1,777 เหรียญสหรัฐ หรือมีสัญญาณเพิ่มเติมอย่างอื่นก่อน ส่วนทองบ้านเรานั้นก็ดูแนวรับแถวๆ 24,300-24,000 ทะลุด่าน 24,700 ได้ก็มีลุ้นรีบาวด์ต่อไปทดสอบ 24,850, 25,030 และ 25,500 ที่ต้องค่อยๆ เลาะขึ้นไป แต่ถ้าแถวๆ 24,000 ยืนไม่อยู่ ก็อาจถอยต่อลงไปทดสอบ 23,550